En 2012, tuaregoj kaj aliaj popoloj en la norda regiono Azawad de Malio komencis ribelon en la nordo sub la standardo de la Nacia Movado por la Liberigo de Azawad. La armeo de Malio plendis, ke ĝi estas malbone ekipita por kontraŭbatali la ribelantojn, kiuj profitis de enfluo de pezaj armiloj de la libia enlanda milito de 2011 kaj ankaŭ de aliaj fontoj. La 21an de marto 2012 elementoj de la armeo enscenigis militan puĉon.
kaj formis la "Nacian Komitaton por la Reestigo de Demokratio kaj Ŝtato". La planitaj elektoj tiam estis pridubitaj post kiam puĉestroj suspendis la konstitucion kaj arestis registarajn ministrojn, promesante ke, iam en la estonteco, elektoj okazos por redoni la administradon al civila kontrolo. Sekvante la puĉon, la ribelantoj faris pliajn progresojn por kapti la tri plej grandajn urbojn en la nordo. La 1an de aprilo 2012, sub premo de la Ekonomia Komunumo de Okcidentafrikaj Ŝtatoj (ECOWAS), la gvidanto de la ĥunto, kapitano Amadou Sanogo, anoncis, ke la konstitucio estos restarigita.